NÚMERO ............

**PODER**

............ (*lloc*), .... de ..... de 20...

Davant meu, ............, notari/ària del Col·legi Notarial de Catalunya, amb residència a ............,

**COMPAREIX**

El Sr./Sra............., major d’edat, ............ (*estat civil*), ............ (*ofici*), de ............ (municipi), carrer ............, núm. ...., i amb DNI ............ .

**INTERVÉ** en nom i representació de la societat, amb domicili al carrer ............, núm. ...., de ............., i CIF ............ . La societat està constituïda per temps indefinit mitjançant l’escriptura autoritzada per mi en data ............, número ..... de protocol, i consta inscrita al Registre Mercantil de Barcelona, al tom ...., volum ...., número ..... .

Actua en la seva qualitat de ............ (*càrrec*) de la societat, en virtut de ............ (*indiqueu el document*). D'entre les seves facultats, transcric les següents per ser necessàries per a aquest atorgament: “............”. La transcripció precedent concorda fidelment amb el seu original, sense que en la part omesa hi hagi res que modifiqui, limiti, restringeixi o condicioni la part aquí transcrita.

Manifesta que el seu càrrec i facultats continuen vigents i que no ha variat la capacitat legal de la seva representada.

He comprovat la vigència del NIF de la societat, i confirmo que és vigent i que l’incorporo a aquesta matriu.

Té, al meu entendre, la capacitat legal necessària per atorgar aquesta escriptura, i

**DIU**

Que confereix poder a favor de ............, amb DNI/NIF ............, perquè, en nom i representació de la societat poderdant, i tot delegant-li les facultats que la persona poderdant té en qualitat de ............ (*càrrec*) de la societat, pugui exercir les següents

**FACULTATS**

**1.** Comprar, disposar, alienar i gravar tota classe de béns mobles i immobles; així com constituir, acceptar, modificar i extingir tota classe de drets personals i reals, fins i tot hipoteques.

**2.** Atorgar tota classe d'actes, contractes o negocis jurídics amb els pactes, clàusules i condicions que estimin oportú establir; transigir i pactar arbitratges; prendre part en concursos i subhastes; fer propostes, i acceptar adjudicacions.

**3.** Adquirir, gravar i alienar per qualsevol títol, i, en general, realitzar qualsevol operació sobre accions, operacions, participacions, obligacions o altres títols valor, així com realitzar actes derivats de la participació en altres societats o de la voluntat de participar-hi, com ara concórrer a la seva constitució o bé subscriure accions o participacions en augments de capital o altres emissions de títols valor.

**4.** Administrar béns mobles i immobles; fer declaracions d'edificació i plantació, particions, fitacions, divisions materials i modificacions hipotecàries; i concertar, modificar i extingir arrendaments i qualsevol altra cessió d'ús i gaudi.

**5.** Girar, acceptar, endossar, intervenir i protestar lletres de canvi i altres procediments de gir.

**6.** Prendre diners en préstec o crèdit, i reconèixer deutes i crèdits.

**7.** Disposar, seguir, obrir i cancel·lar comptes de dipòsits de qualsevol tipus en qualsevol classe d'entitats de crèdit i estalvi, bancs, fins i tot el d'Espanya, i altres bancs, instituts i organismes oficials, fent tot allò que la legislació i la pràctica bancària permetin.

**8.** Atorgar contractes de treball, transport i traspàs de locals de negoci; retirar i remetre gèneres, trameses i girs.

**9.** Comparèixer davant tota classe de jutjats i tribunals de qualsevol jurisdicció i davant tota classe d'organismes públics, en qualsevol concepte, i en tota classe de judicis i procediments; interposar recursos, fins i tot de cassació, revisió o nul·litat; i ratificar escrits i desistir de les actuacions, ja directament o mitjançant advocats i procuradors, als quals podran conferir els poders corresponents.

**10.** Dirigir l'organització de la societat i els seus negocis, així com nomenar i remoure empleats i representants.

**11.** Atorgar i firmar tota classe de documents públics i privats; i retirar i cobrar qualsevol quantitat o fons de qualsevol atorgament públic o privat, signant a aquest efecte cartes de pagament, rebuts, factures i lliuraments.

**12.** Concedir, modificar i revocar tota classe d'apoderaments.

**RESERVES I ADVERTIMENTS LEGALS**

D'acord amb l'article 14 de la Llei 1/1998, de 7 de gener, de política lingüística, jo, en qualitat de notari/ària, he redactat aquest document en llengua catalana per ser la llengua que ha escollit la persona atorgant.

**PROTECCIÓ DE DADES DE CARÀCTER PERSONAL**

De conformitat amb la normativa en matèria de protecció de dades de caràcter personal, us informo que les vostres dades seran incorporades al sistema de tractament titularitat de la notaria que exerceixo, amb NIF .......... i domicili al carrer .........., núm. ...., de .......... (*municipi*), amb la finalitat de prestar-vos els serveis notarials que heu requerit.

Així mateix, en compliment de la normativa, us informo que les dades seran conservades durant el període legalment establert, i que seran comunicades a les administracions públiques que hi tinguin dret de conformitat amb una norma amb rang de llei.

D'acord amb els drets que confereix la normativa en protecció de dades, podeu exercir els drets d'accés, rectificació, limitació de tractament, supressió, portabilitat i oposició al tractament de les vostres dades de caràcter personal, així com del consentiment prestat per tractar-les, dirigint la vostra petició a l'adreça postal indicada més amunt o a l'adreça electrònica ......... .

Amb la signatura del present document, atorgueu el consentiment explícit per al tractament de les dades esmentades anteriorment.

**AIXÍ HO DIEU I ATORGUEU**

Llegeixo aquesta escriptura per la vostra elecció, l'aproveu i firmeu amb mi.

D’haver identificat la persona compareixent mitjançant el document d’identitat consignat, ja que no la conec personalment, i de tot el que conté aquest instrument públic, estès en ... (*nombre*) folis de paper timbrat notarial, números el del present i els ... anteriors en ordre, jo, el notari/ària, **en dono fe**.

(*signatura del* (*signatura de la*

*notari/ària*) *persona compareixent*)

*Nota: el Col·legi Notarial de Catalunya ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.*29E5MV94